﻿ optic al obiectivului până la planul de focalizare, această distanță definind și unghiul de cuprindere în funcție de distanța focală sunt clasificate și obiectivele Obiectivele wide și ultra-wide au distanța focală cuprinsă între 8 și 35 mm, obiectivele standard au distanța focală între 35 mm și 70 mm, teleobiectivele au distanța focală între 70 mm și 300 mm iar cele super-tele au distanța focală peste 300 mm 14 Când și cum se folosește compensarea expunerii ? Compensarea expunerii se folosește în cazul utilizării modurilor automate și semiautomate Compensând expunerea fie cu două trepte în plus fie în minus aparatul va modifica timpul de expunere necesar pentru obținerea valorii cerute Acest lucru este ideal în situațiile în care dorim să creăm f o lumină uniformă în întreg cadrul sau în cazul în care fotografiem în încăperi cu mai multe surse de lumină, evitând astfel subexpunerea fotografiilor Care este regula treimilor ? Regula treimilor vă ajută să evitați încadrarea subiectului în centrul cadrului, obținând astfel fotografii cu o perspectivă mult mai interesantă Folosind regula treimilor puteți împărți cadrul în 9 casete de dimensiuni egale, încadrând subiectul chiar la intersecția colțurilor lor (vezi fig 1) 15 2 Primii pași începutul într-un anumit domeniu este întotdeauna greu, mai ales dacă e vorba de fotografie și dacă nu ai pe nimeni care să te ajute Totul începe cu o mulțime de întrebări asupra unor setări care ți se par cu totul și cu totul extraterestre Ce-i cu expunerea ? Cu ce mă ajută diafragma ? și alte întrebări în genul acestora apar continuu până reușești să te lămurești în acest ghid voi descrie setările elementare ale unui aparat de fotografiat, redând totodată principalele aspecte ale unei fotografii reușite • Expunerea Cum fac să expun cât mai corect ? • Diafragma La ce mă ajută și cum îmi poate transforma rezultatul ? • Sensibilitatea ISO Când o pot folosi și de ce este necesară ? • Balansul de alb Cum modifică rezultatul fotografiei ? • Compoziția La ce trebuie să fiu atent ? 16 1 Expunerea Cum fac o expunere corectă ? Expunerea poate delimita o fotografie de o simplă poză și îi poate schimba în totalitate aspectul în cazul în care deții un aparat de fotografiat D-SLR sau unul bridge și alegi să fotografiezi pe modul manual, expunerea se realizează destul de ușor însă compensarea acesteia poate îmbunătăți semnificativ rezultatul Astfel, în cazul în care fotografiezi subiecte pe care cade o lumină nu foarte puternică și alegi să fotografiezi manual, cel mai bine este să urmărești exponometrul aparatului care este reprezentat de o linie gradată, expunerea corectă fiind evidențiată de punctul „O" Dacă rezultatul va fi unul bun, însă nu vei avea zone arse, pentru îmbunătățirea acestuia este recomandată supraexpunerea ușoară cu 1/3, 2/3 trepte, obținând o fotografie mult mai plăcută Modul în care reglezi expunerea poate schimba și nivelul culorilor din fotografie, subexpunerea închizând toate nuanțele, supraexpunerea mărindu-le saturația dar și contrastul, în cazul în care dorești să subexpui intenționat o fotografie trebuie să ții cont de zgomot, deoarece acesta se va accentua fiind invers proporțional cu intensitatea luminii din cadru Astfel, un cadru subexpus realizat la ISO 200 va echivala cu ISO 400 sau mai mult, acest lucru afectând fotografia Figura 2 prezintă trei moduri în care am expus o fotografie, cel corect fiind cel de la mijloc De aici deducem faptul că un timp de expunere scăzut (1/40-60 - cadrul de sus) va permite pătrunderea luminii pe senzor mai mult decât unul ridicat (1/100 - cadrul de jos), acesta fiind și principiul pe care funcționează aparatul fotografic Expunerea, analizată tehnic, reprezintă durata deschiderii obturatorului, stabilind astfel cantitatea de lumină ce ajunge pe senzorul aparatului de fotografiat 17 Fig 2 Timpul de expunere 18 2 Diafragma La ce mă ajută și cum îmi poate transforma rezultatul ? Diafragma este prezentă în mecanismul obiectivului și reglează cantitatea de lumină ce pătrunde în aparat Astfel, la închiderea sau deschiderea acesteia, cantitatea de lumină care va intra se va modifica, profunzimea de câmp realizând același lucru DOF-ul, depth of field (profunzimea de câmp) reprezintă zona de focus, zona în care subiectul este foarte clar distingându-se foarte bine de fundal Cu cât diafragma este mai închisă, cu atât profunzimea de câmp este mai mare, acest lucru fiind foarte folosit, în special la fotografia de produs sau la cea conceptuală Manipularea diafragmei poate oferi rezultate senzaționale în fotografia dumneavoastră, contribuind la claritatea și intensitatea luminii în fotografie La majoritatea obiectivelor pragul maxim de claritate (sharpness) se află undeva peste f/5 6 Astfel, când realizați fotografii pe o lumină destul de puternică puteți ține cont de acest lucru deoarece rezultatul va fi îmbunătățit semnificativ în momentul în care fotografi-ați peisaje e bine să păstrați diafragma între f/11 și f/16 pentru a mări claritatea și contrastul fotografiei Aveți grijă însă la faptul că dacă închideți diafragma, timpul de expunere va trebui mărit deoarece lumina ce va pătrunde pe senzor va fi în cantitate redusă în figura 3 veți vedea influența diafragmei asupra profunzimii de câmp și modul în care poate schimba perspectiva fotografiei De multe ori rezultatele cele mai interesante sunt definite de combinații ciudate ale setărilor, depășind limitele, nefiind nimic obligatoriu 19 Fig 3 Diafragma 3 Sensibilitatea ISO Când o pot folosi și de ce este necesara ? Sensibilitatea ISO reprezintă principala soluție de a face fotografii reușite cu lumină slabă Astfel, în cazul în care dispuneți de o lumină nu foarte intensă și aveți nevoie de un timp de expunere mai ridicat se recomandă mărirea numărului ISO în așa fel încât să puteți realiza fotografia încercați să evitați totuși zgomotul de imagine care vă poate afecta rezultatul Important este să expuneți cât mai corect și zgomotul nu va fi deloc supărător Evitați folosirea valorilor ridicate ale numărului ISO, mai ales cele create digital de aparat, deoarece rezultatul va fi unul nesatisfăcător, granulația fiind extrem de evidentă De aceea este bine să alegeți ori folosirea blițului sau a unei alte surse de lumină ori mărirea sensibilității doar până la un anumit punct (nedepășind valorile în care sensibilitatea ISO este creată digital - Hll, HI2 ) Granulația apărută la diferite valori ale numărului ISO face diferența între o cameră profesională și una pentru amatori, acest criteriu fiind unul destul de important în alegerea unei camere foto în cazul în care ați ales folosirea unei valori medii (800 de exemplu) și rezultatul este unul plăcut încercați să nu 20 post-procesați foarte mult fotografia deoarece zgomotul va apărea încet, încet și se va intensifica foarte tare în momentul în care depășiți limita în figura 4 puteți vedea impactul care îl are valoarea ridicată a numărului ISO asupra unei fotografii împreună cu zgomotul generat de acesta Imaginile prezintă un crop 100% centrat din fotografia inițială Fig 4 Numărul ISO 4 Balansul de alb Cum modifica rezultatul fotografiei ? Balansul de alb reprezintă modul în care este percepută culoarea albă în fotografie definind astfel toate tonurile de culori folosite în aceasta Un balans alb realizat corect (Whi-te Balance) va transforma culorile prezente în fotografie în 21 nuanțe cu adevărat speciale, însă și foarte reale De multe ori este necesară o prezentare reală a subiectului fotografiat pentru a transmite un mesaj corect Balansul de alb se realizează manual, prin fotografierea unei hârtii albe așezate perpendicular pe direcția luminii principale ce va fi folosită Această fotografie se va face în urma setării aparatului pentru balans manual, timpul de expunere folosit fiind cel indicat de exponometru Odată obținut balansul de alb rezultatul va fi vizibil mai bun, însă nu neapărat și cel mai corect deoarece intensitatea luminii poate fi diferită în zona realizării fotografiei hârtiei Astfel, ajungând la post-procesarea fotografiei balansul se poate modifica destul de ușor, mai ales daca faceți fotografia în format „ raw" (formatul „ raw" se regăsește la bridge-uri, D-SLR-uri și compactele mai dezvoltate, și acesta vă oferă accesul la anumite setări ce nu erau disponibile în formatul standard, ,,-jpg") având acces la majoritatea setărilor aparatului în figura 5 veți vedea diferența între un balans de alb realizat corect, și unul greșit (a doua fotografie) Cel greșit creează o impresie plăcută însă nu va fi apreciat absolut deloc datorită transpunerii false a realității (lucru necesar câteodată) Fig 5 Balans de alb (white ba lance) 22 5 Compoziția La ce trebuie să fiu atent ? Acum că ai învățat în mare ce poate face aparatul tău de fotografiat și cum îl poți controla, ai ajuns la momentul în care faci fotografia, moment în care imaginația joacă cel mai important rol Odată ce te afli în fața subiectului este bine să ții cont de majoritatea setărilor ce le poți realiza și să fii atent la câteva reguli de compoziție care pot transforma total rezultatul • Evită încadrarea orizontului la jumătatea fotografiei, încadrează-l la una sau două treimi pentru a obține o perspectivă cât mai plăcută • Evită centrarea subiectului deoarece fotografia se va concentra asupra unui singur punct • în cazul în care realizezi fotografii cu personaje, este recomandat să lași mai mult spațiu în direcția privirii • Dacă sunt prezente linii care se intersectează, pot fi transformate în diagonale contribuind la dinamica fotografiei • Realizează fotografiile de la nivelul subiectului, rareori obții un rezultat bun de sus sau de jos • Evită încadrarea unor linii puternice în spatele subiectului, rezultatul nu va fi unul bun • încearcă să încadrezi fotografia într-un cadru natural, daca se ivește ocazia, (ferestre, tocuri etc ) • Caută culori plăcute și contraste sesizabile și combi-nă-le cu mare atenție, poți obține rezultate deosebite • Fii creativ ! Găsește simetrii și încadrează-le corespunzător pentru a le evidenția • Experimentează! Caută încadrări, culori și subiecte deosebite si vei obține rezultate bune! * 9 23 3 Cum aleg un aparat compact De cele mai multe ori în momentul în care doriți să achi- 7 ziționați un nou aparat de fotografiat întâmpinați diferite probleme datorită diversității produselor ce vă sunt oferite, în funcție de scopul aparatului, în funcție de destinația ce o va avea, există o mulțime de criterii ce trebuiesc luate în considerare, însă doar câteva sunt importante și fac diferența între un aparat bun și unul mai puțin bun Voi prezenta în continuare principalele aspecte în alegerea unui aparat de fotografiat compact Criteriile sunt total diferite de alegerea unui D-SLR Prețul, scopul, calitatea, specificațiile tehnice, „durata de viață", toate reprezintă mijloace de diferențiere a aparatelor și criterii de alegere ale acestora Din cauza diversității vor fi foarte multe aparate ce coincid criteriilor impuse însă doar câteva vor fi demne de acestea Mai jos veți vedea unele dintre cele mai importante criterii în alegerea unui aparat foto compact și câteva sugestii de aparate în funcție de preț și performanțe • Pentru ce tip de fotografii va fi folosit aparatul ? • Ce trebuie să urmăresc la detaliile tehnice ? • Vreau să și filmeze, care ar fi cel mai potrivit ? 24 • Care sunt principalele accesorii ce trebuie să le achiziționez ? t • Care sunt principalii distribuitori de la care poate fi achiziționat aparatul ? 1 Pentru ce tip de fotografii va fi folosit aparatul ? "Doresc sâ-mi cumpăr un aparat foto compact, destul de ieftin, însă nu sunt hotărât care să fie acesta Aș vrea să-l folosesc pentru pozele de familie, să pot face poze în vacanțe, nu am nicio altă pretenție de la el " în cazul în care doriți un aparat pentru pozele de familie trebuie să stabiliți acest lucru cu prioritate Multe aparate au tendința să ofere specificații tehnice cât mai deosebite care se dovedesc a fi de cele mai multe ori inutile Pentru alegerea unei camere ce va fi folosită ca aparat de familie trebuie să urmăriți cu atentie câteva criterii destul f t de importante care nu sunt neapărat tehnice Rezistența aparatului și durata de viață a acumulatorilor reprezintă principalele criterii în alegerea unui astfel de aparat Rezistența este foarte importantă datorită condițiilor în care va fi purtat și greutăților la care va fi supus Trebuie astfel să căutați un aparat cu o construcție cât mai solidă care să nu prezinte niciun element liber în afara carcasei (bliț, vizor, obiectiv etc ) De aici vine și numele de cameră compactă, putând fi purtată oriunde, având o bună fiabilitate si rezistentă * t Un aparat perfect ce s-ar potrivi acestor criterii este Nikon CoolPix L21, prezentând specificații tehnice ideale fotografiilor de familie, precum opțiunea de „best shoot selecti- 25 on" (alegerea celei mai bune fotografii în cazul în care realizați pozele în modul de rafală), „face detection" și smiley mode "Aș vrea sâ-mi cumpăr un aparat care să-l pot folosi atât în pozele cu familia dar și în cele artistice Simt ca în mine zace un spirit artistic și doresc să-mi încerc norocul Ce aparat crezi că mi s-ar potrivi ?" în acest caz aparatul va trebui să cuprindă mai multe calități pentru a se încadra celor două situații prestabilite Numărul de megapixeli (ce asigură calitatea), zoom-ul optic (necesită mare atenție, doar acesta trebuie folosit, nu și cel digital), sensibilitatea ISO (zgomotul ce va apărea în fotografiile pe o lumină slabă), toate reprezintă criterii de care trebuie să țineți cont în cazul în care doriți să achiziționați un astfel de aparat Cu siguranță se va pune accent destul de mare pe fotografiile macro (obsesia fiecărui fotograf care este la început) și astfel trebuie să țineți cont si de distanta minimă de focalizare, specificată chiar în cadrul detaliilor tehnice Un aparat ideal cu un preț mediu ce s-ar încadra în aceste criterii ar fi Nikon CoolPix S3000, prezentând o distanță de 8 centimetri în cazul fotografiilor macro, 12 megapixeli, zoom optic 4x alături de un stabilizator optic pentru evitarea fotografiilor mișcate, face-detection, și multe alte specificații ce-l transformă în alegerea perfectă 2 Ce trebuie să urmăresc la detaliile tehnice ? Specificațiile tehnice sunt cele ce diferențiază un aparat de altul, stabilindu-i calitățile dar și defectele ce vor fi scoase în evidență pe parcursul folosirii acestuia 26 Numărul de megapixeli atrage întotdeauna atenția, însă nu este singurul detaliu ce oferă calitate fotografiilor Sensibilitatea ISO, stabilizatorul și modul de focalizare au o mare importanță în rezultatul ce-l veți obține Variația sensibilității ISO este trecută în specificațiile tehnice astfeklOO - 3200, reprezentând valoarea minimă și maximă a acesteia Valorile minime sunt folosite pe timp de zi datorită luminii naturale oferite, timpul de expunere fiind astfel destul de scurt, neafectând calitatea fotografiilor în cazul în care intensitatea luminii scade, mărirea sensibilității ISO compensează pierderea luminii, oferindu-vă posibilitatea unei expuneri corecte și evitarea fotografiilor mișcate Datorită acestui lucru trebuie să aveți grijă în momentul în care achiziționați un aparat foto, să prezinte o plajă destul de mare, cel puțin între 200 și 1600 Zoom-ul optic și stabilizatorul de imagine incorporat, reprezintă niște caracteristici importante de care trebuie să țineți cont, indiferent de aparatul pe care doriți să-l cumpărați Zoom-ul optic, spre deosebire de cel digital, reprezintă un mare avantaj datorită faptului că nu scade calitatea fotografiilor în cazul în care zoom-ul optic va fi mai mare de 4-5x necesitatea stabilizatorului va fi foarte mare, evitând astfel fotografiile mișcate Trebuie să urmăriți notația IS (în cazul aparatelor Canon), VR (în cazul aparatelor Nikon) sau OS (în cazul celorlalte aparate) pentru a vă asigura de prezența stabilizatorului optic încorporat Astfel, respectând criteriile prezentate mai sus, veți găsi cu ușurință aparatul ideal, putând să vă folosiți de acesta în orice situație, oferindu-vă fotografii la o calitate înaltă 27 3 Vreau să și filmeze Care ar fi cel mai potrivit ? în cazul în care doriți ca aparatul foto să preia rolul unei camere video este important să vă stabiliți niște criterii precum numărul de cadre pe secundă, rezoluția filmelor, calitatea acestora, filmarea pe timp de noapte etc Rezoluția filmelor este probabil cel mai important aspect în cadrul acestui domeniu, trebuind astfel să căutați varianta cea mai potrivită care să combine numărul de cadre pe secundă cu rezoluția obținută Deseori pentru creșterea rezoluției numărul de cadre pe secundă va scădea, oferindu-vă astfel un efect aparent de „slow-motion" total nedorit Rezoluția potrivită pentru majoritatea filmelor realizate cu un aparat foto compact este de 1280x720, iar numărul de cadre este de 30 pe secundă Astfel, calitatea filmelor va fi destul de ridicată, surprinzând acțiunile rapide cu ușurință, datorită celor 30 fps (cadre pe secundă) Un alt aspect în realizarea filmelor cu aparatele de fotografiat este modul de focalizare Trebuie să țineți cont de opțiunea de urmărire a subiectului în timpul filmării pentru a-l păstra tot timpul în zona de focus, evitând astfel filmulețele neclare pe care negreșit le veți șterge Unul dintre aparatele de preț mediu ce prezintă această proprietate este Nikon CoolPix S6200, putând realiza filmu-lete de o calitate ridicată f 4 Care sunt principalele accesorii ce trebuie să le achiziționez ? Odată ales aparatul de fotografiat dorit, următorul pas este accesorizarea sa pentru a face munca celui ce va fotogra 28 fia mult mai ușoară Printre principalele accesorii ce nu trebuie să lipsească din geanta oricărui fotograf se află trepiedul, kit-ul de curățare și câțiva acumulatori în plus pentru a face fată astfel oricărei situații f f Trepiedul este foarte util mai ales pentru fotografiile pe lumină slabă și pentru pozele în cadrul familiei, fotograful devenind astfel subiect Pentru camerele compacte, trepiedul nu trebuie să fie foarte solid, prețul lui fiind astfel unul foarte mic, până în 70 lei Unul dintre trepiedele perfecte pentru astfel de condiții este Fancier WT3710, foarte ieftin și foarte rezistent pentru prețul său, suportând o sarcină de până la 2 kilograme, mai mult decât suficient pentru un aparat foto compact Kitul de curățare este și el indispensabil din cauza condițiilor în care va fi folosit aparatul, evitând astfel depunerea prafului și a altor pete atât pe obiectiv cât și pe display Un kit foarte folositor în majoritatea situațiilor este cel oferit de Gi-ottos, CL1001, la prețul de 43 lei, putând astfel a sufla praful de pe lentile și curăța întreg aparatul cu ușurință 5 Care sunt principalii distribuitori de la care poate fi achiziționat aparatul ? în România numărul distribuitorilor de produse foto este destul de mic, fiind foarte puține magazine specializate în acest domeniu Unele dintre cele mai renumite sunt F64- București, Sinpro Plus - Timișoara și Foto Hobby Shop - București, prezentând toate servicii și produse de o calitate ridicată în afară de aceste magazine, produsele foto se regăsesc și în cadrul altor distribuitori de produse electronice, nefiind 29 specializați în acest domeniu, creându-se astfel deseori mici neplăceri De aceea achiziționarea oricăror produse din domeniul fotografiei trebuie realizată din magazine specializate, cu un personal bine instruit, care să vă prezinte atât avantajele cât și dezavantajele produselor achiziționate 30 4 Utilizarea aparatelor compacte Aparatele de fotografiat compacte sunt probabil cele mai utilizate în întreaga lume fiind accesibile tuturor persoanelor, nefiind necesar un nivel minim de cunoștințe în domeniul fotografiei Aparatele de fotografiat compacte sunt definite de o dimensiune foarte mică (fig 6) și de o gamă de setări limitată la un nivel minim Fig 6 Aparatul de fotografiat compact Nikon CoolPIX S4000 Majoritatea aparatelor compacte sunt realizate după aceleași standarde variind doar o parte din specificațiile teh- 31 nice precum numărul de megapixeli, sistemul de autofocus, modul de filmare, modurile predefinite de realizare a fotografiilor etc Astfel modul de realizare a fotografiilor coincide la majoritatea aparatelor compacte, putând fi creat un tipar de utilizare a acestora în continuarea ghidului de utilizare a aparatelor compacte voi prezenta mai multe aspecte cu privire la setările tehnice ce pot fi modificate la aceste aparate și la modul de realizare a fotografiilor, incluzând în această categorie și modurile predefinite (scene mode) ce se regăsesc la fiecare aparat Menționez faptul că acest ghid l-am realizat pe baza aparatului de fotografiat compact Nikon CoolPIX S4000 (mulțumesc Nikon România și Skin Media care mi-au oferit posibilitatea de a-l testa și a-i realiza un review) • Care sunt specificațiile tehnice ce le pot modifica ? • Cum pot utiliza modurile de focalizare și funcția macro ? • Care este avantajul utilizării modurilor predefinite (scene mode) ? • Care sunt avantajele și dezavantajele utilizării zoom-ului digital ? • Recomandări de aparate compacte 1 Care sunt specificațiile tehnice ce le pot modifica ? Aparatele compacte sunt limitate în privința modificării detaliilor tehnice principale precum valoarea timpului de expunere și a diafragmei însă se pot modifica valorile sensibilității ISO, temperaturii de culoare, modului de declanșare a blițului, modului de realizare a fotografiilor (fotografiere în rafală etc ) și chiar a compensării expunerii (exemplu în fig 7) 32 Fig 7 Compensarea expunerii Posibilitatea de compensare a expunerii reprezintă un mare avantaj ce se regăsește în cadrul fiecărui aparat compact putând astfel să realizați fotografii în situații în care există o diferență între lumina din planul superior și cea din planul inferior al cadrului (ex în cazul fotografierii peisajelor) creând un balans între cele două zone de luminozitate Compensarea expunerii este reprezentată printr-o axă putându-se atribui valori între -2,0 și +2,0 Valorile negative se atribuie în cazul în care realizați peisaje și lumina de pe cer este mult prea puternică (veți subexpune astfel planul inferior dar veți expune corect planul superior), iar valorile pozitive se utilizează în cazul în care fotografiați în diferite încăperi și o sursă de lumina (geamul) vă modifică timpul de expunere (în acest caz veți supraexpune zona interioară însă în același timp și geamul, acesta devenind ars) Modul de realizare a fotografiilor sau de declanșare a obturatorului este definit de fotografierea în rafală (burst-mo/ multe cadre pe secundă) sau fotografierea după un anumit timp prestabilit (2-10 secunde) (vezi fig 8) Fotografierea în rafală (burst) este utilă în cazul în care fotografiați diverse evenimente sportive sau chiar copii și doriți să surprindeți fiecare expresie fără să mai așteptați să vizualizați fotografiile și apoi să declanșați din nou după un anumit timp de încărcare al aparatului Unele aparate de fotografiat vă oferă posibilitatea de a profita de acest mod prin selectarea setării: best single shot (BSS - aparatul realizează mai multe cadre și îl alege automat pe cel mai clar și cel mai bun din punct de vedere tehnic) 34 Contmu&us Fig 8 Modul de fotografiere Fig 9 Modurile de declanșare a blițului Modul de declanșare al blițului (fig 9) reprezintă de asemenea una dintre cele mai importante „probleme" în cazul utilizării aparatelor compacte în general utilizatorii acestor aparate setează blițul pe modul automat acesta urmând să declanșeze doar în cazul în care este strict necesar Acest t 35 lucru nu este întocmai unul nepotrivit însă este bine ca în cadrul fotografiilor de interior și a portretelor să utilizați blițul ca lumină de umplere, evitând astfel subexpunerea fundalului sau supraexpunerea subiectului Fig 10 Balansul de alb (white ba lance) Modificarea temperaturii de culoare (white balance - vezi fig 10) reprezintă de asemenea o specificație tehnică destul de importantă punându-și astfel amprenta asupra rezultatului final (asupra fotografiei obținute) Valorile temperaturii de culoare pot fi selectate automat sau alese dintr-o gamă largă disponibilă pe aparatul compact (flash, cloudy, sunset, 36 daylight, incandescent etc ) însă se pot și seta manual Pentru setarea manuală a temperaturii de culoare este necesară fotografierea (din meniul white-balance, preset-manual) a unei hârtii albe orientate către sursa de lumină din locul respectiv Ultima setare, însă nu cea din urmă, este valoarea sensibilității ISO Această setare vă poate ajuta să obțineți timpi mai scurți de expunere în cazul fotografierii spațiilor întunecoase Crescând această valoare (ex 800) veți obține un timp mai scurt de expunere însă și un zgomot (granulație) pe fotografia rezultată, putând fi totuși redus în cadrul postproce-sării cu ajutorul unor softuri de editare 2 Cum pot utiliza modurile de focalizare și funcția macro ? r Modurile de focalizare regăsite la majoritatea aparatelor de fotografiat compacte sunt realizate în așa fel încât să vă fie ușurată munca în cazul tuturor situațiilor Pentru realizarea i i portretelor sau fotografiilor cu model există funcția Face Prio-rity AF, funcție ce reprezintă focalizarea unei fețe umane din cadru Acest lucru vă va fi foarte folositor de multe ori, nefiind necesar să mutați subiectul pe centru sau să apelați la funcția de AF (autofocus pe obiectul cel mai apropriat de obiectiv) Cea de a doua funcție regăsită printre modurile de focalizare (vezi fig 11) este cea mai sus menționată, funcția de focalizare doar pe centru Cu această funcție vă veți putea descurca foarte ușor în cazul în care doriți să focalizați rapid sau să faceți fotografii macro/close-up Această funcție vă poate fi de folos și în cadrul fotografierii evenimentelor sportive în special pentru realizarea panningului 37 AF area mede ^Facepriority B Auto 38 O a treia funcție al cărei control este total automat este * cea de Full AF Activând această funcție aparatul de fotografiat va focaliza pe zona cea mai apropriată de obiectiv fiind necesar astfel să aveți subiectul în prim plan, blocându-vă posibilitatea de a vă „juca" cu încadrările sau compoziția fotografiei O ultimă funcție ce poate fi activată în paralel cu una dintre cele menționate mai sus este funcția MACRO (vezi fig 12) Această funcție reprezentată de obicei printr-o floare, va scădea semnificativ distanța minimă de focalizare permițân-du-vă să vă apropriați mai mult de subiect Funcția MACRO este ideală pentru fotografierea diverselor flori sau insecte crescând semnificativ raportul de mărire Fig 13 Funcția autofocus Acestor funcții li se adaugă și alte două (precum cele din fig 13) care vă permit fie să focalizați atunci când declanșați fie să mențineți subiectul tot timpul în focus Prima funcție se regăsește la majoritatea aparatelor de fotografiat și este standard, focalizând subiectul doar în momentul declanșării Cea 39 dea doua funcție, Full-Time AF, reprezintă focalizarea subiectului pe toată durata menținerii acestuia în cadru Această funcție vă va ajuta foarte mult în cazul fotografierii evenimentelor sportive însă va scădea semnificativ durata de viață a bateri-ilor/acumulatorilor, sistemul de AF fiind solicitat foarte mult 3 Care este avantajul utilizării modurilor predefi-nite (scene mode) ? Modurile predefinite (scene mode - vezi fig 14J sunt prezente în meniul aparatelor compacte de foarte mulți ani ofe-rindu-le utilizatorilor posibilitatea de a realiza fotografii reușite în majoritatea situațiilor Fig 14 Modurile predefinite Printre aceste moduri predefinite se regăsesc cele pentru fotografiile macro, fotografierea peisajelor și a apusurilor, fotografierea pe litoral și la munte, fotografierea pe timp 40 de noapte, fotografierea în diverse incinte precum restaurante și muzee, fotografierea evenimentelor sportive etc Multe alte astfel de moduri se regăsesc în meniul Scene Mode, găsind câte unul ideal pentru fiecare situație Avantajul utilizării acestor moduri este unul foarte mare De multe ori în funcție de locul în care faceți fotografii este necesară realizarea unor setări suplimentare fie pentru compensarea expunerii, fie pentru modul de utilizare al blițului, fie pentru modul de declanșare al senzorului etc Utilizarea unui mod predefinit vă va ajuta foarte mult, aparatul realizând automat setările necesare pentru obținerea unor fotografii reușite chiar din prima încercare Un dezavantaj însă este limitarea la modificarea altor parametri în cadrul utilizării unor moduri predefinite accesul la modificarea altor parametri este restricționat Dacă doriți să aprofundați tehnica fotografică utilizarea acestor moduri nu este recomandată deoarece munca dumneavoastră se va limita la simpla apăsare pe butonul declanșator 4 Care sunt avantajele și dezavantajele utilizării zoom-ului digital ? Zoom-ul digital atrage de multe ori foarte multă lume păcălindu-i cu niște cifre uriașe care imediat atrag privirile De multe ori s-ar putea să găsiți în specificațiile tehnice ale aparatelor „zoom până la 20x" înainte de achiziționarea unui astfel de aparat trebuie să verificați dacă această valoare se regăsește în cadrul zoom-ului digital sau celui optic Dacă zoom-ul optic este atât de mare nu este nicio problemă, însă dacă cel digital ajunge până la 20x atunci intervi 41 ne problema calității reduse Acesta este realizat prin scăderea rezoluției imaginii Folosit la valori mici zoom-ul digital nu creează foarte multe probleme tehnice însă folosit la valori ridicate scăderea calității imaginii începe să fie supărătoare Singurele avantaje sunt prețul și dimensiunea aparatului Adăugarea unor valori ridicate ale zoom-ului digital nu este atât de costisitoare precum mărirea zoom-ului optic și astfel mulți producători aleg această variantă Dezavantajul calității însă acoperă și diferențele de preț fiind probabil una dintre cele mai renumite părți negative ale utilizării zoom-ului digital 5 Recomandări de aparate compacte Voi prezenta în continuare câteva aparate din cadrul fiecărei game de preț și fiecărui brand producător, sugerân-du-vă aparate compacte ideale pentru foarte multe situații ce le veți întâlni pe perioada realizării fotografiilor sub 500 lei 500 -1000 lei peste 1000 lei Nikon S2600 S100 P510 Canon Ixus 105 IS Ixus 220 Ixus 1000HS Panasonic n/a Lumix DMC-FS35 Lumix DMC-TZ20 Olympus VG-130 SP-610 TG-810 Sony DSC W-6120 DSC-HX5V DSC-HX9V 42 5 Fotografiile macro Fotografiile macro sunt unele dintre cele cu cel mai mare impact asupra privitorilor, fiind realizate de o mulțime de fotografi atât profesioniști cât și amatori, devenind astfel aproape cel mai practicat gen fotografic Datorită popularității ridicate, fotografiile macro sunt foarte variate, incluzând o multitudine de subiecte cu potențial fotografic, fiind astfel sursa interminabilă a oricărui fotograf pasionat de acest gen Acest gen al artei fotografice nu presupune doar fotografierea insectelor și a vietăților, ci și a unor alte obiecte (devenind macro-conceptual) sau a unor părți ale corpului (în fotografiile cu modele) în funcție de categoria din care fac parte, fotografiile macro acoperă o gamă largă de cerințe, atât în cazul celor comerciale dar și celor personale, adaptându-se cu ușurință la majoritatea necesităților Astfel, în ghidul care urmează vom trata subiecte și probleme des întâlnite în fotografiile macro, făcând referință în special la următoarele aspecte : • Insectele, cum le abordez pentru a obține fotografii bune ? • De ce echipament am nevoie ? (D I Y ) • Cum trebuie să combin detaliile tehnice ? 43 • în ce moduri pot realiza fotografiile ? • La ce trebuie să fiu atent în post-procesarea fotografiilor ? 1 Insectele, cum le abordez pentru a obține fotografii bune ? Fotografiatul insectelor este unul dintre cele mai populare genuri din acest domeniu, fiind renumit în întreaga lume datorită simplității aparente Faptul că sunt privite a fi simple snapshoot-uri, care pot fi realizate de oricine, oferă mult curaj amatorilor și tuturorîncepătorilor de a practica acest gen, căzând într-un oarecare miraj, totul fiind foarte ușor în primele momente, contrariul având a se dovedi în următoarele clipe Pentru a fotografia insecte răbdarea este în prim-plan, necesitând atât o atenție ridicată cât și abilitatea de a aștepta și a rămâne nemișcat minute întregi Insectele sunt foarte mici, însă foarte rapide și fricoase, reacționând la orice vibrație, orice sunet, orice mișcare Astfel, trebuie să fiți cât se poate de silențioși, dar și foarte atenți, pentru a descoperi locurile în care vin vietățile, florile din care se hrănesc, putând apoi să le ademeniți mult mai ușor către locul în care doriți să le fotografiați în cazul în care doriți să găsiți insecte mai rare, o documentare despre habitatul acestora și locul în care trăiesc este mai mult decât necesară, deoarece le veți găsi cu ușurință, fără a căuta prea mult De altfel, unele insecte pot fi ademenite foarte ușor prin folosirea diverselor „capcane"; după ce veți observa locul din care se hrănesc, mutarea plantei (hranei) într-un loc mai ac 44 cesibil vă poate ușura foarte mult munca In cazul în care vor veni, veți avea mult mai mult timp de fotografiat datorită faptului că veți avea o poziție fixă, nefiind necesară căutarea insectei într-o zonă foarte largă (vezi fig 15) 1 Fig 15 Fluture, fotografie macro 45 2 De ce echipament am nevoie ? (Do It Yourself) Făcând referire la popularitatea ridicată a acestui gen se deduce faptul că echipamentul necesar nu este unul foarte special, fiind accesibil tuturor Specific oricărui gen fotografic, există și accesorii speciale care vă pot transforma simplul aparat într-o cameră deosebită, dedicată macro în cazul în care dețineți un aparat compact sau un D-SLR al cărui obiectiv nu este special pentru macro, există câteva mici trucuri DIY care vă pot îmbunătăți foarte mult rezultatele Unul dintre cele mai cunoscute artificii pentru a te putea apropria mult mai mult de subiect este folosirea binecunoscutei lupe (vezi fig 16), lucru foarte ieftin, însă cu rezultate destul de bune Dacă obiectivul folosit este unul cu o calitate peste medie, rezultatele obținute vor fi foarte bune, aberațiile cromatice fiind practic inexistente Alte accesorii în afară de obiectivele macro dedicate ce vă pot aduce mai aproape de subiect obținând un raport de mărire apropiat de 1:1 ar putea fi lentilele close-up (sunt foarte asemănătoare cu lupa, doar că mai scumpe) și tuburile de extensie, care, folosite împreună cu un obiectiv bun, pot realiza fotografii macro foarte detaliate O metodă relativ nouă este folosirea unui „burduf macro" care, mărind distanța de la senzor la obiectiv, scade distanța de focalizare, crescând astfel raportul de mărire dar și rezoluția imaginii, evitând un crop mult mai strâns Pentru a obține o lumină uniformă, adecvată acestui tip de fotografii, folosirea unui bliț extern este cea mai bună soluție, necesitând însă și alte accesorii pentru a transpune fasciculul de lumină în fața obiectivului, circular, și nu perpendicular Aceste inele pentru blițuri vor împrăștia lumina pe o 46 suprafață mult mai mare, evitând astfel atât umbrele dure cât și reflexiile puternice de pe obiecte sau insecte Fig 16 Fotografie macro realizată folosind lupa 3 Cum trebuie să combin detaliile tehnice ? Detaliile tehnice necesită o atenție sporită, combinarea reușită a lor putând a vă prezenta rezultate pe măsură, reușind de multe ori să transpună privitorul exact în momentul fotografierii Astfel, expunerea, diafragma, sensibilitatea și balansul de alb trebuie combinate și setate cu grijă pentru a obține fotografii reușite Expunerea, unul dintre cele mai importante elemente necesare în realizarea unei fotografii, trebuie verificată cu atentie înainte de declanșare f t în cazul în care fotografiați pe lumină naturală (cea a soarelui) se recomandă verificarea expunerii vizual, și nu în funcție de exponometru, din cauza faptului că uneori umbrele și razele puternice vor determina o sub/supraexpunere a fotografiilor (vezi fig 17) Dacă doriți să supraexpuneți, histo 47 grama vă poate ajuta foarte mult; expunerea poate fi mărită până în momentul în care tonurile încep a se îndrepta spre dreapta axei fără a obține o fotografie arsă, rezultatul fiind unul interesant, cu contrast bun și culori saturate Fig 17 Supraexpus 0 7 trepte pentru un contrast și o saturație a culorilor mult mai mare De asemenea diafragma joacă și ea un rol foarte important în realizarea fotografiilor, mărind sau scăzând profunzimea de câmp dar și lumina care pătrunde pe senzor în funcție de necesități La fotografiatul insectelor se recomandă o diafragmă cât mai închisă pentru a încadra întreg subiectul în zona de focus, detaliile obținute astfel fiind foarte clare datorită faptului că majoritatea obiectivelor își măresc rata de sharpness în momentul în care diafragma se închide mai mult de f/7 1 Sensibilitatea ISO și balansul de alb pot schimba în totalitate modul în care va ieși rezultatul Datorită faptului că se recomandă utilizarea unui timp de expunere destul de mic 48 pentru a surprinde momentele din natură mult mai clar, valoarea numărului ISO va trebui modificată regulat în funcție de lumina disponibilă Dacă fotografiați insecte este necesar un timp mai scurt de 1/160 din cauza mișcărilor foarte rapide realizate de acestea Timpul de expunere nu mai este însă o problemă la realizarea fotografiilor macro într-un spațiu închis, în care subiectul este de fapt un obiect, putând astfel a menține sensibilitatea ISO la valori foarte mici f 4 în ce moduri pot realiza fotografiile ? Modurile în care pot fi realizate fotografiile macro sunt destul de diferențiate, variind de la fotograf la fotograf, fiind create în funcție de imaginația fiecăruia Există însă două metode clasice prin care pot fi realizate fotografiile macro în cazul în care doriți să fotografiați diferite plante sau obiecte, lumina soarelui este cea mai accesibilă Folosind o cutie fotografică pusă în direcția luminii soarelui se creează un mediu destul de spațios pentru fotografi, oferind o mobilitate ridicată, existând astfel și un fundal uniform, ce poate fi exploatat ulterior în etapa post-procesării Datorită asemănării primului mod cu simpla fotografiere a insectelor în mediul lor (fiind folosită lumina naturală), cea de a doua metodă se aproprie foarte mult de fotografiile de studio, necesitând foarte multă dibăcie și creativitate Pentru a realiza astfel fotografiile aveți nevoie de o cutie fotografică sau de un spațiu cu un fundal monocolor, și de una sau mai multe surse de lumină cu măcar o sursă de difuzie pentru fiecare, evitând astfel umbrele și reflexiile puternice în cazul în care doriți să fotografiați astfel, vă veți apropia mult de 49 realizarea celor de produs sau a celor conceptuale, principiile fiind aceleași, diferind doar subiectul și mesajul pe care doriți să îl transmiteți f 5 La ce trebuie să fiu atent în post-procesarea fotografiilor ? Post-procesarea fotografiilor este pasul final în obținerea unui rezultat bun, însă depinde foarte mult de îndeplinirea cu atenție a pașilor precedenți Niciodată nu veți reuși să obțineți o fotografie foarte bună dintr-una prost expusă sau rău realizată, fiind necesară astfel o atenție sporită în momentul fotografierii Fotografiile macro precum și cele de produs sau conceptuale necesită aceeași atenție la post-procesare, detaliile urmărite fiind aproape aceleași De multe ori în cazul fotografierii insectelor cropul va fi unul destul de mare, crescând astfel și zgomotul, necesitând a fi eliminat printr-un software dedicat, precum Noise Ninja (unul dintre cele mai bune din acest domeniu) Se recomandă urmărirea cu atenție a detaliilor mai ales când vine vorba de vietăți; ochii, coloritul trebuie să iasă în evidență foarte bine pentru a putea realiza un tipar bine definit atât al insectei cât și a fotografiei în cazul în care fotografia a fost realizată foarte rapid și fundalul nu este cel mai potrivit, acesta poate fi modelat ușor prin soft-ul Adobe Photoshop, folosindu-vă de ustensilele Clone și Gaussian blur, necesitând însă foarte multă răbdare din cauza detaliilor existente în fotografie (vezi fig 18) 50 Fig 18 Fotografie macro în care fundalul a fost ușor modificat pentru obținerea unui bokeh plăcut 51 6 Fotografiile macro realizate cu obiectivul întors După cum spuneam și în ghidul anterior, fotografiile macro atrag tot timpul cele mai multe priviri și cele mai multe laude, fiind unele dintre cele mai renumite în întreaga comunitate a fotografilor De-a lungul timpului au apărut metode din ce în ce mai bune pentru realizarea fotografiilor macro fără un efort financiar prea mare, putând astfel economisi sume semnificative de bani, în scopul unor soluții DIY în afară de soluția DIY prezentată într-un ghid anterior care oferea o distanță de focalizare mult mai mică, această nouă metodă despre care voi vorbi este puțin mai costisitoare, însă avantajele sunt mult mai mari Mai jos voi prezenta principalele aspecte în folosirea tehnicii „obiectivului întors", comparând astfel această metodă cu folosirea unui obiectiv macro dedicat • Cum funcționează această metodă ? • Cum pot expune perfect fără a mă putea folosi de ex-ponometru ? • Profunzimea de câmp, cum o pot ajusta ? 52 • Cum pot să focalizez cât mai ușor ? • Care sunt avantajele și dezavantajele acestei tehnici ? 1 Cum funcționează această metoda ? Folosirea „obiectivului întors" (vezi fig 19) în locul unui obiectiv macro este una dintre cele mai avantajoase tehnici, atât la preț cât și la calitatea obținută Pentru început este important să știm cum funcționează și pe ce se pune accentul Primul pas, dar și cel mai important: pentru a putea menține obiectivul întors pe aparat fără niciun ajutor este necesar un inel inversor (se poate achiziționa și de la F64 - vezi fig 20) Acest inel se montează pe partea frontală a obiectivului, după care acesta se întoarce și se montează invers pe aparat în cazul în care nu doriți să achiziționați acest inel există f t f soluția gratuită, aceea de a ține obiectivul lipit de aparat dar în mână, scăzându-vă astfel puțin mobilitatea Odată ce ați montat obiectivul pe aparat urmează reglarea distanței focale și a diafragmei Pentru a putea regla diafragma este necesar să trageți manual de acea mică urechiușă (vezi fig 21), setând astfel cantitatea de lumină care va pătrunde în aparat dar și profunzimea de câmp Pe toată durata „ședinței foto" trebuie să țineți diafragma deschisă, sau o puteți bloca într-un mod DIY folosind un elastic sau orice altceva ce va ține acea mică placă metalică în loc După ce realizați acest lucru, distanța focală este ultimul lucru ce mai trebuie setat Astfel, pentru a obține un raport de mărire ridicat trebuie să rotiți inelul distanței focale (inelul pt zoom) la o valoare cât mai mică (18 mm, 35 mm); pentru a obține un raport de mărire mai mic și o profunzime de câmp 53 mai largă trebuie să realizați fotografia la o distanță focală mai mare ( 55 mm +) Fig 19 Aparatul foto Nikon D40 cu obiectivul 18-55 întors Fig 21 Urechiușa de reglare manuală a diafragmei 54 în raport cu distanța focală se află si distanța de focalizare, fiind direct proporționale în momentul în care fotografiați cu obiectivul întors la 18 mm este necesară o distantă focală t mult mai mică (1-2 cm) decât la 55 mm, unde este necesară o distantă de 4-5 cm f 2 Cum pot expune perfect farâ a mâ putea folosi de exponometru ? Odată ce ați reușit să treceți de partea tehnică, urmează realizarea propriu-zisă a fotografiei Pentru a putea expune cât mai corect trebuie să vă folosiți de ceea ce vă oferă aparatul, de exponometru, însă nu în mod direct Faceți o fotografie la subiect cu obiectivul pus normal la valoarea cea mai ridicată a diafragmei (ex f/5 6) și rețineți timpul de expunere Comutați pe modul manual, introduceți valoarea dorită (puteți astfel și supraexpune pentru intensificarea efectului - fig 22), și realizați acum fotografia cu obiectivul întors Fig 22 Fotografie macro realizată cu obiectivul întors, supraexpusă manual cu 0,3 trepte 55 Folosind această metodă veți obține întotdeauna un f t timp de expunere cât mai corect, modificând ulterior valoarea obținută în funcție de locurile în care veți mai realiza fo-7 1 t tografii Valoarea va fi tot timpul aproximativ aceeași, însă în funcție de intensitatea luminii puteți compensa expunerea, obținând într-un final rezultatul dorit (vezi fig 23) 3 Profunzimea de câmp, cum o pot ajusta ? Profunzimea de câmp este determinată de deschiderea diafragmei O valoare ridicată a diafragmei (f/1 8) vă va oferi o profunzime de câmp foarte mică, fiind necesară astfel închiderea diafragmei De aici deducem faptul că valoarea diafragmei este direct proporțională cu profunzimea de câmp Astfel, pentru lărgirea profunzimii de câmp, trebuie să închideți diafragma până la valori mici precum f/11-16 (vezi în fig 24) închizând diafragma însă veți obține un timp de expunere mai mare Dacă timpul este mult prea mare și nu puteți obține fotografii clare va trebui să măriți sensibilitatea ISO, revenind astfel la valori scăzute ale expunerii 4 Cum pot să focalizez cât mai ușor ? Unul dintre ultimii pași, dar nu cel din urmă, este focalizarea Folosind această tehnică focalizarea se face puțin mai greu datorită mobilității scăzute Pentru a putea focaliza subiectul este important să schimbați distanța aparatului de acesta, fiind unicul mod prin care ați putea realiza acest lucru Este necesar ca inelul de focalizare să rămână fix pentru a nu schimba astfel distanta focală f 56 Astfel, de multe ori fotografiile OOF (out of focus) vor fi destul de multe, însă cu timpul veți obține o acuratețe mai ridicată Principalul mod de a evita acest lucru este închiderea diafragmei, mărind astfel profunzimea de câmp, crescând însă timpul de expunere Fig 23 Fotografie macro realizată în modul complet manual cu obiectivul întors Fig 24 Fotografie macro realizată cu f/11 pentru cuprinderea întregii insecte în focus 57 Per total fotografierea cu obiectivul întors supune îndemânare și răbdare multă, neputând realiza fotografii bune fără a avea parte de aceste două calități 5 Care sunt avantajele și dezavantajele acestei tehnici ? Avantajele folosirii acestei tehnici sunt foarte mari însă se rezumă în special la un cost mult mai redus decât cel al unui obiectiv macro dedicat și la claritatea fotografiilor rezultate Datorită prețului scăzut (max 50 lei) această tehnică este foarte renumită în întreaga lume, atrăgând foarte mulți fotografi entuziaști Printre avantajele sus menționate se regăsește și calitatea înaltă a fotografiilor rezultate Spre deosebire de folosirea altor tehnici unde claritatea fotografiilor nu este atât de ridicată, metoda „obiectivului-inversat" vă va scăpa de rezultatele neplăcute și aberații cromatice Pe lângă aceste două mari avantaje această metodă prezintă și câteva dezavantaje ce distanțează foarte mult această tehnică de obiectivele macro dedicate înșirate, dezavantajele folosirii acestei metode sunt : pătrunderea firelor de praf pe senzor (pete mici și negre în poze), focalizarea manuală prin schimbarea distanței subiect-aparat, expunerea manuală și o profunzime de câmp mult mai scăzută Aceste dezavantaje însă sunt mici aspecte ce pot fi corectate cu ușurință, intervenind aici atât experiența cât și îndemânarea celui ce va face fotografiile 58 7 Panoramele Panoramele au fost întotdeauna unele dintre cele mai apreciate fotografii datorită faptului că prezintă într-un cadru destul de larg diverse momente surprinse într-un mod diferit Panoramele reprezintă un ansamblu de fotografii unite cu scopul de a aduce în prim-plan subiecte ce nu pot fi surprinse în totalitate printr-o simplă fotografie Tehnica de realizare a panoramelor este întotdeauna aceeași, modificându-se însă diverși parametri în funcție de situația în care vă aflați în general panoramele se realizează printr-o simplă mișcare uniformă a aparatului într-o anumită direcție, menținându-se timpul de expunere și alte detalii tehnice ce pot modifica întregul aspect al fotografiei în cazul în care veți realiza cele „n" cadre pe unul dintre modurile automate veți obține rezultate diferite în fiecare fo-t t tografie și astfel veți întâmpina probleme la unirea acestora, variind intensitatea luminii dar și profunzimea de câmp și contrastul etc în cadrul acestui ghid de realizare a panoramelor voi prezenta toți pașii necesari și anumite detalii ce vă vor ajuta să obțineți un cadru cât mai reușit fără defecte „tehnice" ce pot surveni în cazul în care nu sunt respectați anumiți parametrii 59 • Cum se realizează panoramele ? • Care sunt parametrii ce nu trebuie modificați ? • Cum unesc fotografiile pentru a evita urmele zonelor de îmbinare ? • Care sunt accesoriile necesare realizării unei panorame ? 1 Cum se realizează panoramele ? Metoda de realizare a panoramelor este aceeași în majoritatea cazurilor fiind necesare doar mici ajustări pentru fiecare situație Pentru a realiza o panoramă (vezi fig 25) este important să blocați modificările aduse timpului de expunere (în cazul în care fotog raft ați pe un mod automat) sau să foto-grafiați pe modul manual pentru a obține o valoare constantă a expunerii Valoarea timpului de expunere trebuie să fie aceeași în fiecare fotografie pentru a obține o lumină uniformă în cadrul final Acest lucru se poate realiza prin apăsarea butonului de blocare a expunerii sau prin realizarea fotografiei pe modul manual în momentul în care toate detaliile tehnice sunt reglate puteți începe să realizați cele „n" fotografii ce vor compune panorama începeți întotdeauna din partea stângă (în cazul în care sunteți dreptaci) și declanșați din două în două treimi de cadru Declanșarea în acest mod reprezintă faptul că o treime din fotografia precedentă se va regăsi și în fotografia următoare, creându-se astfel o zonă a elementelor comune în cazul în care dispuneți de un trepied veți putea realiza panoramele mult mai ușor, menținând o mișcare uniformă fără diverse greșeli ce le-ați face în mod normal Dacă alegeți să rea 60 lizați panorama de pe trepied puteți achiziționa și un cap panoramic ce va înlătura eventuale distorsiuni create în urmă rotației t Achiziționarea unui cap panoramic reprezintă varianta mai costisitoare pentru a realiza panorame și poate fi înlocuită cu o mișcare sigură a mâinii și cu respectarea anumitor reguli precum cea a celor două treimi de cadru Fig 25 Panoramă realizată cu ajutorul unui trepied, fără cap panoramic 2 Care sunt parametrii ce nu trebuie modificați ? Pentru a obține o panoramă cât mai reușită este important să creați încă de la început cadre aproximativ identice din punct de vedere tehnic pentru a nu da naștere unor fluctuații de lumină ce vor strica aspectul întregului cadru Unul dintre cei mai importanți parametrii tehnici este timpul de expunere Modificând timpul de expunere chiar și cu o treaptă de la un cadru la altul veți crea o diferență a luminii existente ce va fi foarte evidentă în locurile de îmbinare a fotografiilor 61 Menținerea unor valori exacte a timpului de expunere se poate realiza prin măsurarea expunerii manual fiind necesară astfel evitarea oricărui mod automat/semi-automat ce modifică unul dintre parametrii Valoarea diafragmei este de asemenea foarte importantă datorită faptului că poate intensifica sau scădea contrastul existent în cadrele ce alcătuiesc panorama în cazul în care realizați o panoramă interioară modificând valoarea diafragmei se va modifica atât profunzimea de câmp cât și intensitatea anumitor reflexii și a anumitor zone mai puțin luminate din cadru Unul dintre parametrii ce nu trebuie modificat este și temperatura de culoare (white balance - vezi fig 26) Modificând valoarea acestui parametru veți obține o gamă de culori diferită în fiecare cadru, fiind astfel necesară foarte multă muncă în etapa post-procesării pentru a compensa această diferență t Fig 26 Panoramă realizată cu valori identice ale temperaturii de culoare obținute manual 62 3 Cum unesc fotografiile pentru a evita urmele zonelor de îmbinare ? După ce ați realizat toate fotografiile necesare obținerii unei panorame este momentul să le uniți fie manual fie cu ajutorul unui software de îmbinare Voi începe întâi cu prezentarea variantei de îmbinare manuală a fotografiilor prin intermediului arhicunoscutului soft, Adobe Photoshop Pentru a uni fotografiile începeți prin deschiderea tuturor și realizarea unui nou document de o lățime/lungime suficientă pentru a cuprinde toate cadrele Adăugați apoi primele două fotografii și îmbinați-le în așa fel încât să obțineți o zonă comună iar apoi să ștergeți marginea interioară a celei de-a doua fotografii Repetați procedura pentru fiecare imagine iar în final uniți-le pentru a crea panorama Veți obține cu siguranță o diferență de poziționare a cadrelor însă aceea va fi eliminată prin decuparea imaginii pentru dimensiunile finale în urma realizării acestui scurt procedeu veți obține o panoramă destul de bine realizată fără urme evidente în zonele îmbinărilor Varianta de „îmbinare automată"a fotografiilor este la îndemâna oricui nefiind necesare cunoștințe în diverse programe de editare grafică Pentru unirea fotografiilor necesare realizării panoramei următoarele softuri vă pot fi de mare ajutor: RealVizStitcher, Panorama Tools, Microsoft ICE (vezi fig 27), AutoStitch, AutoPano, 360 degrees of freedom și Panorama Factory Lista softurilor pentru realizarea panoramelor este foarte lungă, existând foarte multe ce vă pot ușura munca din programele clasice de editare foto 63 Fig 27 Panoramă realizată cu ajutorul softului Microsoft ICE 4 Care sunt accesoriile necesare realizării unei panorame ? Unul dintre accesoriile indispensabile realizării panoramelor este clasicul trepied (vezi fig 28) ce nu ar trebui să lipsească din geanta foto a fiecărui pasionat de fotografie Trepiedul vă va ajuta foarte mult în realizarea unei panorame oferindu-vă un punct fix de sprijin în jurul căruia puteți roti aparatul fără a varia distanța de la un cadru la altul Fig 28 Panoramă realizată de pe trepied, reușind astfel să obțin timpi lungi de expunere Un alt accesoriu foarte important este filtrul de polarizare, filtru ce vă poate ajuta să eliminați diverse reflexii ale unor obiecte ce pot apărea în cadre adiacente celor existente 64 în seria fotografiilor pentru panorama finală De foarte multe ori în momentul în care realizați o panoramă apar diverse noi elemente în fiecare cadru care fie reflectă lumina fie sunt foarte strălucitoare Folosirea unui filtru polarizator vă va ajuta să evitați aceste efecte nedorite și să obțineți panorame reușite i Un ultim accesoriu, destul de important, este capul panoramic atașat unui trepied normal Folosind un cap panoramic veți evita toate distorsiunile ce pot strica întreg aspectul panoramei finale Prețul unui astfel de accesoriu este însă foarte mare și aproape inaccesibil pentru majoritatea pasio-naților de fotografie Puteți realiza același lucru și fără el, printr-o serie de mișcări ale mâinii imitând deplasarea capului panoramic, evitând astfel în mare parte distorsiunile 65 8 Peisajele Peisajele reprezintă în multe cazuri punctul de pornire al fiecărui fotograf, putând fi încadrate într-o serie de etape ce ajută la definirea stilului acestuia Deși peisajele par foarte ușor de realizat nu este așa Obținerea unui peisaj reușit ține de foarte multe lucruri precum compoziție, lumină, încadrare etc (vezi fig 29) Fig 29 Peisaj realizat la Pasul Tihuța (se poate remarca respectarea regulii treimilor) 66 De cele mai multe ori tablourile cu diverse peisaje sunt foarte apreciate și regăsite în foarte multe expoziții Pentru a obține însă un tablou demn de înrămat trebuie să fii foarte t atent la orice detaliu în momentul declanșării t Este foarte important să cauți cel mai potrivit unghi pentru fotografierea unui anumit peisaj și să încerci să scoți în evidență frumusețea acestuia Jucându-te cu timpul de expunere, diafragma și temperatura de culoare poți obține rezultate care vor fi în același timp foarte interesante dar și foarte plăcute Voi aborda în continuare principalele aspecte din domeniul realizării peisajelor, prezentând pe larg regulile compoziționale și anumite trucuri ce vă vor ajuta să obțineți rezultate reușite 1 • Combinarea setărilor tehnice • Reguli privind compoziția • Obiective si accesorii 1 Combinarea setărilor tehnice Pentru realizarea unui peisaj reușit trebuie să țineți cont de absolut toate setările tehnice Timpul de expunere, valoarea diafragmei, sensibilitatea ISO, temperatura de culoare, toate trebuie combinate în asa fel încât să obțineți un cadru t ti atât plăcut cât și corect din punct de vedere tehnic Timpul de expunere vă poate ajuta în foarte multe moduri Pentru realizarea peisajelor este important să reglați timpul de expunere manual în așa fel încât să aveți o lumină cât mai bună în întreg cadrul dar să și evitați zonele sub/su-praexpuse 67 De cele mai multe ori la peisaje cerul poate crea mari probleme fotografilor Fie că este soarele în cadru, fie că lumina de pe cer e prea puternică, veți obține fotografii fie supraexpuse (cerul ars, pământul expus bine), fie fotografii subexpuse (cerul expus bine, pământul subexpus) Ambele cazuri sunt neplăcute însă există destule metode pentru evitarea acestora Una dintre metodele de evitare a diferentelor de lumină i dintre planul cerului și cel terestru este crearea unei fotografii HDR (high dynamic range) Pentru a realiza o fotografie HDR este necesar să fotografiați peisajul de trei, cinci sau mai multe ori în fiecare cadru trebuie să aveți un timp de expunere diferit, expunând pe rând corect atât planul terestru cât și cel al cerului Un exemplu de serie de cadre este următorul: -2 EV, -1 EV, 0, +1 EV, +2 EV Compensând în acest mod expunere veți obține o serie de fie 3, fie 5 fotografii Aceste fotografii va trebui să le uniți cu ajutorul unui program dedicat realizării fotografiilor HDR, însă puteți realiza acest lucru și manual în Photoshop Unul dintre cele mai populare softuri pentru realizarea fotografiilor HDR este Pho-tomatix care vine și în varianta de plug-in pentru Photoshop sau Lightroom O altă metodă de evitare a diferentelor mari de lumină t dintre două planuri din fotografie este utilizarea filtrelor graduale Cu ajutorul acestor filtre veți putea obține o lumină uniformă în tot cadrul, expunând bine atât planul terestru cât si cel al cerului f Timpul de expunere vă poate ajuta și la crearea unor efecte deosebite în cadrul fotografierii peisajelor Unul dintre cele mai cunoscute avantaje ale prelungirii timpului de expunere este obținerea unei mișcări ale unor elemente din cadru r t 68 precum mișcarea norilor sau a apei Veți obține astfel un efect foarte interesant ce va transforma peisajul dintr-unul banal într-unul deosebit Pentru a putea obține ziua un timp de expunere mai lung este necesar să închideți diafragma, lucru FOARTE recomandat în cazul realizării peisajelor închizând diafragma până la valoarea f/11-16-22 veți obține o profunzime de câmp mult mai largă, mai puține reflexii în cazul în care soarele este în cadru și imagini mult mai clare, mai bine definite Uneori timpul de expunere obținut cu valori scăzute ale diafragmei va fi prea lung pentru fotografierea din mână Pentru evitarea fotografiilor mișcate este necesar fie să măriți valoarea sensibilității ISO, fie să utilizați un trepied și o valoare ISO scăzută Avantaje sunt de ambele părți în cazul unei valori ISO ridicate veți putea declanșa din mână, fără să mai cărați trepiedul, însă veți obține zgomotul de imagine Dezavantajul trepiedului constă în cărarea unei greutăți suplimentare, dar care vă poate salva de multe ori de la obținerea unor fotografii mișcate Pe lângă aceste setări tehnice ce vă vor influența rezultatul trebuie să aveți mare grijă la temperatura de culoare Reglând o valoare corectă a acesteia veți obține fotografii mult mai plăcute cu un aspect mult mai real Pentru realizarea acestui lucru trebuie să măsurați manual temperatura de culoare cu ajutorul unei hârtii albe îndreptate către sursa de lumină (soarele) Intrați în meniul aparatului și setați opțiunea de reglare manuală a temperaturii de culoare (vezi fig 30) Fotografiați apoi hârtia albă și astfel veți obține culori plăcute, aproape identice ca în peisajul real 69 Fig 30 Temperatura de culoare a fost reglată manual pentru obținerea unor culori cât mai reale 2 Reguli privind compoziția Una dintre cele mai cunoscute reguli în realizarea peisajelor este regula treimilor (vezi fig 31) Această regulă implică separarea cadrului în trei părți, atât orizontal cât și egal Se recomandă astfel încadrarea orizontului fie la o treime de bază fie la două treimi, evitându-se astfel centrarea peisajului (vezi fig 32) 70 Fig 31 Peisaj realizat în conformitate cu regula treimilor creându-se astfel trei planuri în cadru Fig 32 Regula treimilor a fost aplicată în cadrul acestui peisaj având astfel cerul la două treimi din cadru Această regulă presupune și separarea fotografiei în trei planuri în caz că acest lucru este posibil Puteți astfel să aveți un prim plan cu un câmp apropriat, o stâncă, un gard etc , un plan secundar cu un peisaj din fundal și un al treilea plan cu cerul „Joaca" cu planurile ține de fotograf și de creativitatea acestuia, însă trebuie să țineți cont că întotdeauna frumusețea unui peisaj poate fi redată și de o compoziție cât mai interesantă Un alt aspect privind compoziția este redat de obținerea unor linii care vor da adâncime cadrului Trebuie să aveți foar-t te mare atenție la linii însă deoarece pot de asemenea să și strice un cadru Dacă liniile sunt orientate într-o direcție opusă față de liniile cerului de exemplu, nu seva găsi un punct în care să se orienteze privirea iar cadrul nu va fi deloc unul bun Puteți obține compoziții interesante chiar și cu cerul în două treimi din cadru folosindu-vă de orele de aur pentru fotografie Aceste ore se regăsesc la răsăritul și apusul soarelui, lumina nefiind astfel atât de puternică, putând încadra soarele în cadru fără nicio problemă Veți obține astfel peisaje reușite și fără vreun filtru special 3 Obiective și accesorii Se știe deja că la majoritatea peisajelor sunt utilizate obiectivele wide, permițându-vă astfel să evitați panoramarea și să obțineți fotografii reușite Acest lucru nu e definit însă Puteți utiliza și teleobiective pentru peisaje, obiective tilt&shift pentru crearea efectului de miniatură și obiective ultra-wide sau fisheye pentru cuprinderea unui peisaj mai larg Toată această gamă de obiective ce le puteți utiliza în realizarea peisajelor vă oferă posibilitatea să compuneți cadre așa cum vă doriți, ieșind din tiparul clasic al peisajelor simple Acest lucru ține însă de imaginația fotografului și de creativitatea acestuia Pe lângă această gamă largă de obiective puteți utiliza si diverse accesorii ce vă vor îmbunătăți rezultatele si usu-i 7 t t ra munca Un accesoriu indispensabil îl reprezintă trepiedul Acesta vă poate ajuta să evitați fotografiile mișcare și să utili 72 zați un timp de expunere mult mai lung, obținând astfel efecte interesante în cadrul diferitelor peisaje Un alt accesoriu aproape indispensabil, în cazul realizării peisajelor, este filtrul gradual Cu ajutorul unui filtru gradual, fie că este neutru, fie că este colorat, veți obține o lumină uniformă în tot cadrul, evitând zonele sub/supraexpuse din cauza diferentelor mari de lumină r Telecomanda este de asemenea un accesoriu foarte recomandat în cazul în care fotografiați un anumit peisaj cu aparatul pus pe trepied mișcarea realizată în momentul apăsării pe buton poate fi transpusă în fotografie, rezultând niște cadre mișcate Acest lucru poate fi evitat însă prin declanșarea după 2, 5, 10 secunde sau prin utilizarea unei telecomenzi Aceasta este foarte utilă si în cazul utilizării modului bulb, permițându-vă să expuneți mai mult de 30 de secunde 73 9 Peisajele crepusculare (apus, răsărit) Momentele crepusculare (apus sau răsărit) sunt probabil unele dintre cele mai fascinante evenimente meteorologice și cu siguranță sunt îndrăgite de foarte multe persoane Probabil ți-ai dorit de multe ori să fotografiezi un apus sau un răsărit însă nu ai reușit Ai lăsat aparatul să facă singur setările și rezultatele nu au fost foarte bune, sau ai greșit o setare si a ieșit totul foarte întunecat sau foarte deschis I » Pentru a putea fotografia un astfel de moment crepuscular este important să acorzi atenție fiecărui parametru și să înțelegi anumite detalii cu privire la expunere și compensarea ei și la modul în care o diafragmă cât mai închisă îți va îmbunătăți rezultatele t în cadrul acestui ghid voi prezenta principalele aspecte în realizarea fotografiilor la astfel de momente, indicând anumite sugestii pentru obținerea unor rezultate cât mai bune • Cum trebuie să combin parametrii tehnici ? • Compensarea expunerii și utilizarea filtrelor graduale • Cum pot obține o compoziție cât mai bună ? • Obiective și accesorii recomandate fotografiei crepusculare 74 1 Cum trebuie sâ combin parametrii tehnici ? Partea tehnică este probabil una dintre cele mai importante în realizarea fotografiilor în cadrul momentelor crepusculare Parametrii principali ce vă vor influența rezultatele sunt timpul de expunere, diafragma, sensibilitatea ISO și balansul de alb în urma combinării acestor patru parametrii într-un mod cât mai corect va rezulta o fotografie foarte bună, cel puțin din punct de vedere tehnic Timpul de expunere este probabil cel ce poate schimba încă de la început rezultatul, fiind necesară găsirea unui punct mediu ce va asigura o lumină plăcută în tot cadrul fotografiei, în primul rând modul în care măsoară expunerea aparatul trebuie să fie matrix (pe toate zonele, nu doar pe centru), evitându-se astfel sub/supraexpunerea dramatică de care suferă fotografiile realizate cu expunerea doar pe centru în urma stabilirii timpului de expunere este important să alegeți valoarea diafragmei în cazul în care soarele este vizibil în prim plan, diafragma trebuie să fie cât mai închisă pentru a obține o formă cât mai rotundă a acestuia (vezi fig 33), în caz contrar soarele va ieși oval și flare-ul va fi foarte mare După ce alegeți o valoare în jurul f/11-16 puteți să modificați timpul de expunere în așa fel încât să corespundă acestei valori Acest lucru se poate realiza și prin folosirea modului Av al aparatului de fotografiat alegând întâi valoarea diafragmei, aparatul urmând să modifice timpul de expunere în funcție de aceasta Tot este necesar însă să compensați ulterior timpul de expunere pentru a obține un echilibru între lumina de pe cer și cea de pe planul terestru Sensibilitatea ISO poate influența timpul de expunere și granulația prezentă pe întreaga fotografie în cazul în care 75 dispuneți de un trepied sau de o mână sigură veți putea fotografia apusul la o sensibilitate ISO cât mai mică, zgomotul fiind aproape inexistent Dacă nu aveți un trepied la îndemână încercați să obțineți o valoare a timpului de expunere de aproximativ 1/60 pentru a evita astfel fotografiile mișcate Această valoare se poate obține prin creșterea valorii ISO în funcție de luminozitatea ce o asigură subiectul fotografiat Balansul de alb este de asemenea foarte important deoarece poate schimba întreg aspectul fotografiei De aceea este recomandat să îl setați manual cu ajutorul unei coli albe sau gri J Trebuie să obțineți un balans nu foarte cald însă nici foarte rece pentru a crea o perspectivă cât mai reală a momentului fotografiat Fig 33 Peisaj crepuscular realizat cu f/16 pentru obținerea unui forme rotunde a soarelui 76 2 Compensarea expunerii și utilizarea filtrelor graduale în funcție de ceea ce doriți să obțineți se crează două f f f f mari categorii de fotografii ale momentelor crepusculare Prima categorie este cea în care se expune în funcție de soare și se obține o siluetă a tuturor „obiectelor" ce se află înaintea acestuia (vezi fig 34), iar cea de a doua categorie este cea în care totul este expus corect fiind folosită în cazul în care se adaugă un punct de interes în prim plan Fotografiile din prima categorie sunt probabil cel mai ușor de realizat fiind necesară doar expunerea pe soare, obținând astfel un timp foarte scurt, în jurul valorii 1/1000 în cadrul acestor fotografii este important să aveți grijă la valoarea diafragmei pentru a obține un soare cât mai „real" și nu unul oval sau unul ce va umple tot cadrul datorită zonelor arse Cea de a doua categorie presupune însă mai multă muncă, fiind necesară o atenție mărită asupra mai multor detalii, în cazul în care doriți să expuneți bine atât cerul și soarele cât și prim planul este absolut necesar un filtru gradual Acest filtru va crea o diferență între expunerea de pe partea superioară a fotografiei și cea inferioară Majoritatea filtrelor graduale au suprafața superioară mai întunecată decât cea inferioară, folosindu-se astfel cu ușurință la diferențele mari de expunere între cele două părți ale fotografiei rezultate Astfel cu ajutorul unui filtru gradual puteți întuneca partea unde este cerul și menține expunerea pe partea prim planului obținând un balans al luminii cât mai echilibrat (vezi fig 35) Fig 34 Solul a fost subexpus pentru a obține o expunere cât mai bună a cerului Fig 35 Peisaj realizat cu ajutorul unui filtru gradual întunecând astfel partea superioară a cadrului Fig 36 Peisaj crepuscular realizat pe baza regulii treimilor ce a fost respectată întocmai 78 3 Cum pot obține o compoziție cât mai buna ? Compoziția este cea ce poate diferenția o simplă poză a unui moment crepuscular de o fotografie cu adevărat artistică Crearea unei compoziții cât mai interesante este determinată de creativitatea fotografului Pentru a scoate o simplă poză a unui apus este important să adăugați un element ce o va face cu totul și cu totul interesant De cele mai multe ori se abordează adăugarea unor elemente ale naturii în prim plan ce vor fi expuse bine și vor fi cu ușurință recunoscute de oricine / f în cadrul acestei etape intervin și regulile clasice de compoziție ce delimitează o fotografie de o poză Una dintre aceste reguli este cunoscuta lege a treimilor în care fie cerul, fie planul terestru sunt încadrate la o treime, respectiv două treimi unul de celelalte (precum în fig 36) Această regulă asigură un plus reprezentat de adăugarea altor elemente interesante în cadrul fotografiei Pentru a obține o compoziție și mai interesantă variază distanța focală la care fotografiezi, pentru a obține cadre mai largi ale peisajului sau un primplan ce va fi la fel de spectaculos Variind distanța focală pot apărea astfel în cadru diverse noi elemente ce vor transforma rezultatul într-unul foarte reușit De exemplu în cazul în care fotografiați un apus la mare dacă introduceți în cadru și o ambarcațiune care va fi transpusă sub forma unei siluete, veți obține cu siguranță un rezultat foarte bun, demn de apreciat 79 4 Obiective și accesorii recomandate fotografiei crepusculare în funcție de tipul de fotografie crepusculară pe care doriți să o obțineți există o gamă largă de obiective ce vă pot satisface cerințele în general majoritatea fotografiilor crepusculare sunt realizate fie cu obiective ultra-wide fie cu teleobiective pentru a surprinde atât un plan îndepărtat cât și unul mai larg al întregului peisaj Folosirea unui anumit tip de obiectiv rămâne însă la alegerea fotografului acesta fiind cel ce stabilește compoziția finală a fotografiei Este important însă să nu fotografiați la valorile maxime ale diafragmei ci la cele minime (f/11-16) pentru a nu obține raze solare puternice în toată fotografia Pe lângă un obiectiv destul de bun sunt necesare și câteva accesorii ce vor îmbunătăți cu siguranță rezultatele Unul dintre aceste accesorii este indispensabilul trepied care se poate găsi la prețuri foarte accesibile începând chiar de la 50 de lei Un trepied vă va asigura fotografii cât mai clare și posibilitatea de a alege timpi mari de expunere ce vor da un efect foarte plăcut fotografiei Alături de un trepied este foarte utilă o telecomandă sau un cablu declanșator ajutându-vă astfel să realizați fotografia de la distanță pentru a evita mișcarea din timpul apăsării butonului în cazul în care nu dispuneți de aceste două accesorii este foarte util și modul de declanșare după câteva secunde inclus în meniul fiecărui aparat de fotografiat Un ultim accesoriu aproape indispensabil fotografierii momentelor crepusculare este filtrul gradual Acest tip de filtru vă oferă posibilitatea de a da frâu liber creativității și de a obține compoziții originale prin expunerea corectă a între 80 gului cadru Tot cu ajutorul unui filtru gradual puteți obține diverse efecte asupra culorilor ce vor oferi fotografiilor obținute un aspect plăcut și totodată unic 81 10 Fotografiile din călătorii Fotografiile din călătorii sau cele din vacanțe sunt probabil cele mai interesante datorită momentelor surprinse și a diversității ce intervine în rândul pozelor obținute în general pe durata fiecărei călătorii sau vacanțe apar foarte multe obiective cu potențial fotografic care sunt însă „lăsate în umbră" fie din cauza setărilor din aparat fie din cauza unor compoziții ce lasă de dorit Pentru a evita aceste rezultate neplăcute este important să cunoașteți nivelul de bază al câtorva reguli din fotografie Pentru început trebuie să vă cunoașteți aparatul de fotografiat cât mai bine, fie că este unul compact sau un D-SLR Totul va fi mult mai ușor după ce veți stăpâni detaliile tehnice ale aparatului și condițiile în care acestea trebuie modificate în momentul în care partea tehnică nu va mai fi o problemă urmează aprofundarea cunoștințelor în domeniul fotografiei, acest lucru însemnând cunoașterea unor reguli de bază ce vă pot îmbunătăți rezultatele în continuarea acestui ghid voi prezenta principalele aspecte pentru realizarea fotografiilor din vacanțe sau călătorii • Care sunt parametrii tehnici pe care trebuie să îi cunosc ? 82 • Care sunt regulile de bază de care trebuie să țin cont ? • Cum pot fotografia principalele obiective turistice ? • Cum pot transpune în fotografii atmosfera și specificul zonei ? 1 Care sunt parametrii tehnici pe care trebuie să îi cunosc ? Printre cele mai importante setări ale unui aparat de fotografiat se regăsesc valorile timpului de expunere, diafragmei, sensibilității ISO și a temperaturii de culoare Combinând toate aceste specificații tehnice, vor rezulta fotografii reușite cel puțin din punct de vedere al calității tehnice Timpul de expunere reprezintă valoarea care determină cantitatea de lumină ce va ajunge pe senzorul aparatului de fotografiat, respectiv intensitatea luminii din fotografia rezultată Timpul de expunere determină și durata de realizare a fotografiei; un timp de expunere mai lung (ex 1/20) va permite pătrunderea unei cantități mai mari de lumină însă există dezavantajul obținerii unei fotografii mișcate, un timp de expunere mai scurt (ex 1/200) va scădea cantitatea de lumină ce va pătrunde pe senzor însă vă va oferi o „stabilitate" în realizarea fotografiilor La majoritatea aparatelor compacte de fotografiat valoarea timpului de expunere va fi reglată automat, însă există și posibilitatea reglării manuale în funcție de indicațiile ex-ponometrului, lucru recomandat însă doar în situația în care dispuneți de un nivel mai ridicat de cunoștințe în domeniul fotografiei 83 Cea de a doua valoare ce poate modifica rezultatul este cea a diafragmei, aceasta reglând atât cantitatea de lumină ce va ajunge la senzor cât și profunzimea de câmp în cazul în care dețineți un aparat compact, această valoare va fi setată automat, însă în cazul în care dețineți un D-SLR veți avea posibilitatea să o modificați în funcție de situația în care vă aflați Deschizând diafragma (f/numâr cât mai mic, ex f/1 8) veți obține un timp de expunere mai scurt ce vă va ajuta să obțineți fotografii nemișcate, cât mai clare Valoarea sensibilității ISO este cea care poate modifica timpul de expunere în așa fel încât chiar și cu lumină foarte puțină să obțineți fotografii luminoase fără a fi mișcate Creșterea valorii ISO va crea însă un așa-zis zgomot ce constă în pixeli de diverse culori ce se vor suprapune pe fotografie Aceștia vor fi însă puțin vizibili la valori între 100 și 800, dar se vor intensifica la valori de peste 800, variind însă în funcție de senzorul aparatului Fig 37 Sighișoara, oraș medieval 84 Ultima setare, dar nu cea din urmă, este temperatura de culoare (white balance - vezi rezultatul obținut în fig 37) Modificând temperatura de culoare veți putea fotografia în diverse condiții controlând nuanțele culorilor din fotografie De exemplu în cazul în care fotografiați la lumina unui bec fluorescent aveți posibilitatea de a comuta temperatura de culoare pentru această situație, obținând culori calde în fotografie 2 Care sunt regulile de bază de care trebuie să țin cont ? Regulile de bază pentru realizarea fotografiilor din călătorii sunt în mare parte cele regăsite în majoritatea genurilor fotografice, adaptându-se la situația în care vă aflați Una din principalele reguli ale fotografiei este regula treimilor (vezi fig 38) Această regulă presupune încadrarea subiectului fotografiat sau a prim planului la una, respectiv două treimi din cadru, evitându-se astfel fotografiile centrate, clasice Fig 38 Regula treimilor - încadrați subiectul în jurul zonelor marcate, nu pe centru 85 Această regulă vă va oferi posibilitatea să realizați fotografii mai interesante și nu simple poze ce vor rămâne uitate în arhivă O altă regulă foarte importantă a fotografiilor din călătorii este notarea informațiilor despre locurile fotografiate sau simplul nume al obiectivului turistic Această regulă nu ține doar de latura fotografică însă vă va ajuta foarte mult la regăsirea fotografiilor (ex DSC_0092 jpg - Arcul de Triumf) în cazul în care fotografiați din interiorul unei mașini sau unei bărci este important să aveți o valoare cât mai scăzută a timpului de expunere pentru a nu obține fotografii mișcate Pentru realizarea acestui lucru este necesară fie deschiderea diafragmei fie mărirea valorii ISO, permițându-se astfel trecerea unei cantități mai mari de lumină pe senzor Una dintre regulile ce vă vor ajuta să obțineți o compoziție cât mai reușită este cea a cadrului în cadru (framing) Această regulă presupune încadrarea subiectului principal prin alt subiect (ex fereastră, toc de ușă, poartă, boltă etc ) si obținerea unor rezultate mult mai interesante ce vor trans-forma poza într-o adevărată fotografie O ultimă regulă care de fapt ține mai mult de partea tehnică este cea care face referire la setările realizate înaintea fotografierii Este foarte important, chiar dacă fotografiați pe un mod (semi)automat să verificați setările înainte de declanșare Acest lucru vă va asigura obținerea unor fotografii reușite din primele încercări, fără a repeta „exercițiul" de mai multe ori 86 3 Cum pot fotografia principalele obiective turistice ? Pentru fotografierea principalelor obiective turistice este nevoie de o doză de creativitate combinată cu ingeniozitatea celui aflat în spatele aparatului de fotografiat în cazul în care vă aflați în fața unei clădiri foarte mari și doriți să o fotografi-ați este important să găsiți un unghi deosebit, care o avantajează și care scoate în evidență elemente ale acesteia NU este obligatoriu să aveți toată clădirea în cadru, dar trebuie să căutați partea interesantă a obiectivului fotografiat pentru a evita prezentarea acestuia într-o formă banală Un alt lucru foarte important în cazul fotografierii diverselor obiective turistice (clădiri, castele etc ) este crearea unei perspective ce avantajează respectivul loc Dacă faceți fotografii în muzee sau diverse acvarii trebuie să acordați mare atentie detaliilor tehnice si să obțineți f f III un timp de expunere cât mai scurt pentru a evita fotografiile mișcate întotdeauna când vă aflati într-un muzeu sau într-un ! f loc asemănător trebuie să evitati utilizarea blitului deoare-* * ce, în caz contrar, veți obține simple poze cu reflexii și umbre foarte neplăcute (vezi fig 40 - blițul nu a fost folosit și s-a obținut astfel o lumină ambientală, plăcută) 87 Fig 39 Brașov, oraș al latinității românești Fig 40 Panoramă realizată în casa memorială a lui Liviu Rebreanu 88 4 Cum pot transpune în fotografii atmosfera și specificul zonei ? Transpunerea atmosferei regăsită într-o anumită zonă este probabil cea mai frumoasă parte a fotografiilor realizate în călătorii în fiecare zonă veți găsi ceva nou, iar în fiecare loc veți descoperi oameni ce vă vor fascina Astfel trebuie să aduceți în fiecare fotografie realizată câte un pic din aceste lucruri pentru a obține rezultate cât mai interesante Pentru aducerea specificului zonei în cadrul fiecărei fotografii puteți începe prin realizarea unor portrete ale localnicilor (vezi fig 41), mai ales în cazul în care aceștia reprezintă autenticitatea locului (costume populare etc ) Aceste portrete pot fi însoțite și de fotografii ale mâncărurilor regăsite în acele locuri dar și de diverse cadre ce asigură un „peisaj" autentic al zonei Fig 41 Portret al unui bătrân dintr-un sat ardelean 89 Tot pentru crearea unui „pe/sq/" al zonei vă puteți folosi și de realizarea unor panorame (vezi fig 42) ce vor cuprinde întregul oraș/sat vizitat Panoramele pot fi realizate foarte ușor cu ajutorul unor softuri dedicate ce le puteți regăsi în cadrul acestui ghid Alte mici sfaturi pentru realizarea unui peisaj al zonei: • fotografiați și micile pancarte descriptive ale statuilor, de obicei ascund povești chiar interesante; • fotografiați clădirile cu o arhitectură specifică; • puneți accent pe portretele oamenilor dacă vă aflați la un sat sau într-o mănăstire, și pe mâncăruri și clădiri dacă vă aflați în diferite stațiuni/orașe; • încercați să creați o legătură între nou și vechi, între obiectivele existente de sute de ani și cele proaspăt construite pentru a prezenta atât evoluția cât și istoria locului Fig 42 Panoramă realizată din cinci cadre verticale la Cetatea Neamțului 90